கிரக சஞ்சாரம் சாதகமாக உள்ளது. வாழ்வில் மிகுந்த நன்மை பெற வழியுண்டாகும். குடும்பத்தில் சுப நிகழ்வும் குதூகலமும் ஏற்படும். சமூகத்தில் பெற்ற அந்தஸ்தை வளர்த்துக்கொள்வீர்கள். வாகன பயன்பாடு திருப்தியான அளவில் இருக்கும். இல்லறத்துணை கூடுதல் அன்பு பாசத்துடன் நடந்துகொள்வர். பிள்ளைகள் கூடுதல் அறிவு, திறமைகளுடன் செயல்படுவர். எதிரியால் வருகிற கெடு செயல் பலமிழந்து போகும். தொழிலில் சில மாற்றம் பின்பற்றி எதிர்பார்த்த நன்மை பெறுவீர்கள். பணியாளர் பணித் திறன் வளர்த்து நன்மதிப்பு, சலுகைப் பயன் எளிதில் பெறுவர். . குடும்பப் பெண்கள் , பிள்ளைகளின் நலன் சிறக்க தேவையான ஏற்பாடுகளைச் செய்வர். மாணவர்கள் படிப்பில் கவனமும் விளையாட்டுகளில் நிதானமும் பின்பற்றுவது அவசியம்.